ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 19 ऑक्टोबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासात 87,41,160 मात्रांचे कोविड-19 प्रतिबंधक लसीकरण झाल्याने भारताने 98.67  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 97,44,653 लसीकरण सत्रांच्या माध्यमातून या मात्रा देण्यात आल्या आहेत.
गेल्या 24 तासांत 19,470 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,34,58,801 झाली आहे.
परिणामी, भारतात रुग्ण बरे होण्याचा दर 98.14% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 114 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 13,058 नव्या कोरोना रुग्णांची नोंद झाली. गेल्या 231 दिवसातली ही सर्वात कमी रुग्णसंख्या आहे.
देशातील उपचाराधीन रुग्णांची संख्या 2 लाखांपेक्षा कमी झाली असून सध्या ती 1,83,118 आहे, जी मार्च 2020 पासून सर्वात कमी रुग्णसंख्या आहे. देशातील आतापर्यंतच्या एकूण बाधित रुग्णसंख्येच्या ती 0.54 % आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 11,81,314 चाचण्या करण्यात आल्या. भारताने आतापर्यंत एकूण 59.31  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.36% असून गेल्या 116 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.11% असून गेले सलग 50 दिवस हा दर 3 % पेक्षा कमी आहे आणि गेले सलग 133 दिवस हा दर 5% पेक्षा कमी आहे.
इतर अपडेट्स:-
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 109
ग्राहक व्यवहार, अन्न आणि सार्वजनिक पुरवठा मंत्रालय
टोमॅटोच्या वाढत्या किरकोळ किंमतीला आळा घालण्यासाठी ग्राहक व्यवहार विभागाने प्रमुख विक्री केंद्रांमध्ये वितरणासाठी आंध्र प्रदेश, कर्नाटक आणि महाराष्ट्रातून टोमॅटो खरेदी करण्याचे दिले निर्देश
दिल्ली-एनसीआर क्षेत्रासह तुटवडा असलेल्या ठिकाणी ग्राहकांना सवलतीच्या दरात मिळणार टोमॅटो
राष्ट्रीय कृषी सहकारी पणन महासंघ आणि राष्ट्रीय सहकारी ग्राहक महासंघ मंडईतून करणार टोमॅटोची खरेदी
नवी दिल्ली, 12 जुलै 2023
ग्राहक व्यवहार विभागाने राष्ट्रीय कृषी सहकारी विपणन महासंघ  आणि राष्ट्रीय सहकारी ग्राहक महासंघ  यांना आंध्र प्रदेश, कर्नाटक आणि महाराष्ट्रातील मंडयांमधून त्वरित टोमॅटो खरेदी करण्याचे निर्देश दिले आहेत, जेणेकरून गेल्या महिन्याभरात टोमॅटोच्या दराने सर्वोच्च वाढ नोंदवलेल्या प्रमुख विक्री केंद्रांमध्ये टोमॅटो वितरित करता येईल. या आठवड्यात शुक्रवारपर्यंत टोमॅटोचा साठा किरकोळ दुकानांच्या माध्यमातून दिल्ली-एनसीआर क्षेत्रातील ग्राहकांना सवलतीच्या दरात वितरित केला जाईल.
गेल्या एका महिन्यात ज्या केंद्रांमध्ये प्रचलित किंमती देशभरातील सरासरी किंमतीपेक्षा जास्त आहेत अशा केंद्रांमध्ये टोमॅटोचा साठा वितरित केला जाईल. ज्या राज्यांमध्ये अशा केंद्रांचे प्रमाण जास्त आहे अशा प्रमुख केंद्रांची हस्तक्षेपासाठी निवड करण्यात आली आहे.
टोमॅटोचे उत्पादन भारतातील जवळपास सर्व राज्यांमध्ये वेगवेगळ्या प्रमाणात होते. बहुतांश उत्पादन भारताच्या दक्षिण आणि पश्चिम भागात होते, ज्यांचा एकूण उत्पादनात 56% ते 58% वाटा आहे. दक्षिण आणि पश्चिम प्रदेशात अतिरिक्त उत्पादन होत असल्यामुळे पिकाच्या हंगामानुसार इतर बाजारपेठांना त्याचा पुरवठा केला जातो. प्रत्येक भागातील पिकाचा हंगाम देखील भिन्न आहे. पीक कापणीचा हंगाम डिसेंबर ते फेब्रुवारी दरम्यान असतो. जुलै-ऑगस्ट आणि ऑक्टोबर-नोव्हेंबर हा कालखंड टोमॅटोसाठी कमी उत्पादनाचा असतो. जुलै महिना पावसाळ्याच्या ऋतूचा असल्यामुळे वितरणाशी संबंधित आणखी आव्हाने आणि वाहतुकीदरम्यान होणारे नुकसान यामुळे किंमती वाढतात. लागवड आणि कापणीच्या हंगामाचे चक्र आणि प्रदेशांमधील विविधता हे घटक टोमॅटोच्या किंमतीला प्रामुख्याने जबाबदार आहेत. सामान्य किमतीच्या हंगामाव्यतिरिक्त, पुरवठा साखळीतील तात्पुरता व्यत्यय आणि प्रतिकूल हवामानामुळे पिकांचे नुकसान यामुळे अनेकदा किमतींमध्ये अचानक वाढ होते.
सध्या, महाराष्ट्रातून विशेषत: सातारा, नारायणगाव आणि नाशिकमधून गुजरात, मध्य प्रदेश आणि इतर काही राज्यांमधील बाजारपेठांमध्ये पुरवठा होतो, जो या महिन्याच्या शेवटपर्यंत पुरेल अशी अपेक्षा आहे. आंध्र प्रदेशातील मदनापल्ली  येथेही वाजवी प्रमाणात आवक सुरू आहे. दिल्ली-एनसीआरमधील आवक प्रामुख्याने हिमाचल प्रदेशातून आणि काही प्रमाणात कर्नाटकातील कोलारमधून होते.
नाशिक जिल्ह्यातून लवकरच नवीन पिकांची आवक होणे अपेक्षित आहे. शिवाय, ऑगस्टमध्ये नारायणगाव आणि औरंगाबाद पट्ट्यातून अतिरिक्त पुरवठा होणे अपेक्षित आहे. मध्य प्रदेशातूनही आवक सुरू होण्याची शक्यता आहे. त्यामुळे नजीकच्या काळात दर कमी होण्याची शक्यता आहे.
S.Thakur/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
पंतप्रधान कार्यालय
आशियाई क्रीडा स्पर्धेत पुरुष तिरंदाजीमध्ये रौप्य पदक जिंकल्याबद्दल अतनु दास, तुषार शेळके आणि बोम्मदेवरा धीरज यांचे पंतप्रधानांकडून अभिनंदन
आशियाई क्रीडा स्पर्धेत पुरुषांच्या तिरंदाजी स्पर्धेत रौप्य पदक जिंकल्याबद्दल अतनु दास, तुषार शेळके आणि बोम्मदेवरा धीरज यांचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी X वर पोस्ट केले;
आपल्या पुरुष तिरंदाजी रिकर्व्ह संघाने रौप्य पदक मिळवले आहे, हा आनंदाचा क्षण आहे. @ArcherAtanu, तुषार शेळके आणि @BommadevaraD यांचे अभिनंदन. अशीच कामगिरी करत राहा! ही त्यांची समर्पण आणि दृढनिर्धाराने केंद्रित कामगिरी होती.”
निती आयोग
नीती आयोगाने निर्यातविषयक सज्जता निर्देशांक 2021 ची दुसरी आवृत्ती केली जारी
बहुतांश तटवर्ती राज्यांची उत्तम कामगिरी
गुजरात राज्य सलग दुसऱ्यांदा प्रथम क्रमांकावर
नीती आयोगाने स्पर्धात्मकता संस्थेच्या भागीदारीसह आज निर्यातविषयक सज्जता निर्देशांक 2021 ची दुसरी आवृत्ती जारी केली.
हा अहवाल म्हणजे भारताच्या निर्यातविषयक कामगिरीचे समावेशक विश्लेषण आहे. देशातील राज्ये आणि केंद्रशासित प्रदेश यांना त्यांच्या सहकारी राज्यांच्या तुलनेत स्वतःच्या कामगिरीचे मूल्यमापन करणे आणि उपराष्ट्रीय स्तरावरील निर्यातीवर आधारित विकासाला चालना देण्यासाठी उत्तम धोरणात्मक यंत्रणा विकसित करण्याच्या संभाव्य आव्हानांचे विश्लेषण करणे यासाठी या निर्देशांकाचा वापर करता येईल.
निर्यातविषयक सज्जता निर्देशांक पुढील चार मुख्य मुख्य घटकांच्या संदर्भात राज्ये आणि केंद्रशासित प्रदेश यांची क्रमवारी निश्चित करतो – धोरण, व्यवसाय परिसंस्था, निर्यात परिसंस्था आणि निर्यातविषयक कामगिरी. तसेच या क्रमवारीसाठी निर्यात प्रोत्साहन धोरण, संस्थात्मक चौकट, व्यवसायाचे वातावरण, पायाभूत सुविधा, वाहतुकीची सुविधा, अर्थसहाय्य मिळण्याची सोय, निर्यातविषयक पायाभूत सुविधा, व्यापारविषयक मदत, संशोधन आणि विकासविषयक पायाभूत सुविधा, निर्यातीचे वैविध्यीकरण आणि विकासाभिमुखता हा 11 उपघटकदेखील विचारात घेतले जातात.
नीती आयोगाचे मुख्य कार्यकारी अधिकारी अमिताभ कांत, वाणिज्य विभागाचे सचिव बीव्हीआर सुब्रमण्यम आणि इतर मान्यवरांच्या उपस्थितीत नीती आयोगाचे उपाध्यक्ष डॉ.राजीव कुमार यांनी हा निर्देशांक जारी केला.
बहुतांश तटवर्ती राज्यांनी निर्यात क्षेत्रात उत्तम कामगिरी केली असून गुजरात राज्याने सर्वात उत्तम कामगिरी केली आहे असे या आवृत्तीमधून दिसून येते.
निर्यातविषयक सज्जता निर्देशांक 2021 अहवालात भारताच्या निर्यात क्षेत्राला प्रोत्साहन देण्यातील तीन प्रमुख आव्हाने स्पष्ट झाली आहेत. ती म्हणजे- निर्यातविषयक पायाभूत सुविधांमध्ये राज्याराज्यांमध्ये आणि राज्यांतर्गत प्रादेशिक तफावती; राज्यांच्या दरम्यान व्यापाराला दुर्बल पाठींबा आणि व्यवसायाभिमुखता; आणि गुंतागुंतीच्या आणि अभिनव उत्पादनांच्या निर्यातीला प्रोत्साहन देण्यासाठी आवश्यक असलेल्या संशोधन आणि विकासविषयक पायाभूत सुविधांचा अभाव.
देऊन भारताला जागतिक निर्यात बाजारात अधिक उच्च स्थानी नेऊन ठेवण्याच्या उद्देशाने राज्ये आणि केंद्रशासित प्रदेशांच्या दरम्यान निरोगी स्पर्धेला प्रोत्साहन देण्याकरिता हा निर्देशांक म्हणजे सरकार आणि धोरणकर्ते यांच्यासाठी मौल्यवान साधन ठरू शकते.
हा संपूर्ण अहवाल वाचण्यासाठी कृपया येथे क्लिक करा: https://www.niti.gov.in/sites/default/files/2022-03/Final_EPI_Report_25032022.pdf
अर्थ मंत्रालय
जीएसटी परिषदेच्या ३१ व्या बैठकीदरम्यान जीएसटी कायदयातील सुधारणांना तत्वतः मंजुरी
वस्तू आणि सेवा कर अर्थात जीएसटी परिषदेने आज नवी दिल्लीत आयोजित ३१ व्या बैठकीदरम्यान जीएसटी कायदयातील सुधारणांना तत्वतः मंजुरी दिली.
1. एकाच मुद्द्यावर दोन किंवा अधिक राज्य अपिलीय अग्रिम आदेश प्राधिकरणाद्वारे परस्परविरोधी निर्णय दिले गेल्यास त्यावर तोडगा काढण्यासाठी एक मध्यवर्ती अपिलीय प्राधिकरणाची निर्मिती करणे
2. स्वीकारार्ह इनपुट टॅक्स क्रेडिट लक्षात घेऊन करदात्याच्या निव्वळ कर दायित्वावर कर आकारायला हवा, म्हणजेच इलेक्ट्रॉनिक कैश लेजरच्या माध्यमातून केवळ देय रकमेवर व्याज आकारला जावा यासाठी सीजीएसटी कायद्याच्या कलम ५० मध्ये दुरुस्ती
परिषदेच्या वरील शिफारशी जीएसटी कायद्यात आवश्यक सुधारणा केल्यावरच लागू केल्या जातील.
पंतप्रधान कार्यालय
सेनेगल प्रजासत्ताकच्या राष्ट्रपतींची पंतप्रधानांनी घेतली भेट
पंतप्रधान नरेंद्र मोदी यांनी 24 ऑगस्ट 2023 रोजी जोहान्सबर्ग येथे 15 व्या ब्रिक्स शिखर परिषदेच्या निमित्ताने सेनेगल प्रजासत्ताकचे राष्ट्राध्यक्ष मॅकी साल यांची भेट घेतली.
व्यापार आणि गुंतवणूक, संरक्षण आणि सुरक्षा, ऊर्जा, खाणकाम, कृषी, औषधनिर्माण, रेल्वे, क्षमता निर्माण, सांस्कृतिक आणि उभय देशातील लोकांचे परस्परातील संबंध यासह विविध क्षेत्रात द्विपक्षीय भागीदारी आणखी मजबूत करण्याच्या मार्गांवर दोन्ही नेत्यांनी फलदायी चर्चा केली.
गेल्या वर्षी ग्लोबल साऊथ समिटमध्ये सहभाग घेतल्याबद्दल आणि आफ्रिकी संघामधील त्यांच्या सक्षम नेतृत्वाबद्दल राष्ट्राध्यक्ष साल यांचे पंतप्रधानांनी कौतुक केले.
चांद्रयान मोहिमेच्या यशाबद्दल राष्ट्राध्यक्ष साल यांनी पंतप्रधानांचे अभिनंदन केले आणि जी20 मध्ये आफ्रिकी महासंघाच्या स्थायी सदस्यत्वासाठी भारताने केलेल्या प्रयत्नांबद्दल कृतज्ञता व्यक्त केली. विकसनशील देशांच्या प्राधान्यक्रमांना पाठिंबा दिल्याबद्दल पंतप्रधानांच्या नेतृत्वाचीही त्यांनी प्रशंसा केली आणि भारताच्या अध्यक्षतेखालील जी20 शिखर परिषदेच्या यशस्वीतेसाठी शुभेच्छा दिल्या.
मंत्रिमंडळ
प्रधानमंत्री गरीब कल्याण अन्न योजनेला आणखी तीन महिन्यांची  मुदतवाढ देण्याचा केंद्र सरकारचा निर्णय
नवी दिल्ली, 28 सप्टेंबर 2022
राष्ट्रीय अन्न सुरक्षा कायद्यांतर्गत सर्व लाभार्थींना दरमहा प्रति व्यक्ती 5 किलो मोफत धान्याचे वितरण डिसेंबर 2022 पर्यंत सुरू राहणार पंतप्रधान नरेंद्र मोदी यांनी 2021 साली लोकहितार्थ केलेल्या घोषणेच्या अनुषंगाने तसेच प्रधानमंत्री गरीब कल्याण अन्न योजनेअंतर्गत अतिरिक्त अन्न सुरक्षा बहाल करण्याच्या अनुषंगाने, प्रधानमंत्री गरीब कल्याण अन्न योजनेला, सातव्या टप्प्यांतर्गत आणखी तीन महिन्यांची  मुदतवाढ द्यायला केंद्रिय मंत्रिमंडळाने मंजुरी दिली आहे.
कोविड महामारीचे परिणाम आणि इतर विविध कारणांमुळे अवघे जग असुरक्षित परिस्थितीशी दोन हात करत असताना, भारतातील सर्वसामान्य नागरिकांना सहज आणि परवडण्याजोग्या पद्धतीने अन्न उपलब्ध व्हावे, यासाठी भारत सर्वतोपरी खबरदारी घेत असून आपल्या देशातील असुरक्षित घटकांसाठी अन्न सुरक्षेची खातरजमा करत आहे.
महामारीच्या कठीण काळातून सर्वसामान्य लोक बाहेर पडत आहेत, हे लक्षात घेत सरकारने प्रधानमंत्री गरीब कल्याण अन्न योजनेला तीन महिन्यांची मुदतवाढ देण्याचा निर्णय घेतला आहे. समाजातील गरीब आणि असुरक्षित घटकांना नवरात्र, दसरा, मिलाद-उन-नबी, दिवाळी, छठ पूजा, गुरुनानक देव जयंती, नाताळ असे सण आनंदाने साजरे करता यावेत, या विचाराने हा निर्णय घेण्यात आला आहे. आगामी सणांच्या काळात कोणत्याही प्रकारची आर्थिक ओढाताण न करता समाजातील या वर्गाला सहजरित्या अन्नधान्य उपलब्ध होत राहिल, या दृष्टीकोनातून शासनाने या योजनेला तीन महिन्यांची मुदतवाढ दिली आहे.
राष्ट्रीय अन्न सुरक्षा कायद्यांतर्गत अंत्योदय अन्न योजना आणि प्राधान्य कुटुंबे तसेच थेट लाभ हस्तांतरण योजनेच्या सर्व लाभार्थींना या कल्याणकारी योजनेंतर्गत प्रति व्यक्ती दरमहा 5 किलो धान्य मोफत दिले जाते आहे.
या योजनेच्या सहाव्या टप्प्यापर्यंत सरकारने आतापर्यंत 3.45 लाख कोटी रुपये इतका निधी खर्च केला आहे. योजनेच्या सातव्या टप्प्यात 44,762 हजार कोटी रूपये इतका अतिरिक्त खर्च अपेक्षित असून, त्यासह या योजनेच्या सर्व टप्प्यांमधील एकूण खर्च 3.91 लाख कोटी रूपये असणार आहे. या योजनेच्या सातव्या टप्प्यात सुमारे 122 लाख मेट्रिक टन अन्नधान्य प्रदान केले जाणार आहे.
योजनेच्या पहिल्या टप्प्यापासून सातव्या टप्प्यापर्यंत एकूण 1121 मेट्रिक टन अन्नधान्याचे वितरण अपेक्षित आहे.
सुरू झाल्यापासून आतापर्यंत गेले 25 महिने ही योजना कार्यान्वित आहे. तपशील पुढीलप्रमाणे :
- पहिला आणि दुसरा टप्पा  : एप्रिल’20 ते नोव्हे.’20
- टप्पा क्र. 3 ते 5  : मे’21 ते मार्च’22
- सहावा टप्पा  : एप्रिल’22 ते सप्टें.’22S.Kane/M.Pange/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
भारतीय नौकानयन संघटनेच्या वरिष्ठ गटासाठी पहिली आयएन-एमडीएल चषक स्पर्धा 22 नोव्हेंबरपासून मुंबईत सुरु होणार
मुंबई, 21 नोव्हेंबर 2020
मुंबईतील इंडियन नेव्हल वॉटरमनशिप ट्रेनिंग सेंटर , पहिली आयएन -एमडीएल चषक ही राष्ट्रीय नौकानयन अजिंक्यपद स्पर्धा आयोजित करून नौकानयन क्रीडास्पर्धांची सुरुवात करत आहे.
देशात नौकानयन क्रीडाप्रकाराला प्रोत्साहन देण्यासाठी भारतीय नौदल नौकानयन संघटनेचे आश्रयदाते म्हणून, नौदल प्रमुख ऍडमिरल करमबीर सिंह यांच्या आदेशानुसार माझगांव डॉक शिपबिल्डर्स लिमिटेड  यांनी वार्षिक आयएन-एमडीएल चषक स्पर्धा प्रायोजित करण्यासाठी पुढाकार घेतला आहे.
भारतीय नौकानयन संघटना च्या अधिपत्याखाली सर्व वरिष्ठ ऑलिम्पिक श्रेणीसाठी पहिल्या आयएन-एमडीएल चषक 2020 चे आयोजन करण्यात आले आहे. या नौकानयन स्पर्धेत रँकिंग असेल आणि 22-27 नोव्हेंबर दरम्यान संक रॉक लाइट हाऊसजवळ आयोजित केली जाईल. महामारीच्या प्रादुर्भावानंतर पुन्हा एकदा मुंबई बंदरात नौकाविहाराला सुरुवात होईल आणि अनेक नौका ही स्पर्धा जिंकण्याच्या इर्षेने उतरतील.
आयएन-एमडीएल चषक स्पर्धेत देशभरातील 12 नौकानयन क्लब - आयएनडब्ल्यूटीसी , आयएनडब्ल्यूटीसी , आयएनडब्ल्यूटीसी , आर्मी यॉटिंग नोड, ईएमईएससी , ईएमईएसए, सीईएससी, तामिळनाडू सेलिंग असोसिएशन, जीवायए, राष्ट्रीय संरक्षण अकादमी, खडकवासला, एनएसएस भोपाळ आणि एनएसएन भोपाळ सहभागी होणार आहेत. या स्पर्धेत 49 स्किफ, 470, लेझर आणि आरएस: एक्स क्लास विंडसर्फर या बोटींच्या चार मूलभूत श्रेणी असतील. वरिष्ठ गटाच्या इतिहासात प्रथमच 470 मिश्रित श्रेणीचा सहभाग असेल. विशेष म्हणजे तरुण मुली आणि महिला सहभागींची संख्या ही लक्षणीय आहे जी उदयोन्मुख खेळाडूंसाठी प्रेरणादायी ठरेल.
पुढील प्रकारच्या नौका गटात शर्यती होतील :
- लेझर स्टॅंडर्ड 
- लेझर रेडियल 
- 470 
- 49er 
- 49er FX 
- आरएस: एक्स 
- फिन
22 नोव्हेंबर 20 रोजी हा कार्यक्रम आयएनडब्ल्यूटीसी, कुलाबा, मुंबई येथे महाराष्ट्र क्षेत्राचे ध्वज अधिकारी ही स्पर्धा सुरु झाल्याचे जाहीर करतील.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
मत्स्योत्पादन, पशुविकास आणि दुग्धविकास मंत्रालय
केंद्रीय अर्थसंकल्प 2022-23 ‘विश्वासावर आधारित प्रशासन’ या संकल्पनेवर भर देणारा असून हा लोकांचा अर्थसंकल्प आहे: केंद्रीय मंत्री रुपाला
केंद्रीय मत्स्यव्यवसाय, पशुसंवर्धन आणि दुग्धव्यवसाय मंत्री श्री परषोत्तम रुपाला म्हणाले की, अर्थसंकल्प हा खऱ्या अर्थाने लोकांचा अर्थसंकल्प आहे. या अर्थसंकल्पाने विकासाच्या प्रक्रियेवरची निष्ठा दाखवून दिली आहे. हा अर्थसंकल्प भारत सरकारचे पायाभूत सुविधांमध्ये गुंतवणूक करण्याचे धोरण, आर्थिक सबलीकरण आणि अर्थव्यवस्था गती मानतेच्या मार्गाने जात आहे, हे सुनिश्चित केले आहे. हा अर्थसंकल्प गरीब, महिला आणि उपेक्षित वर्गासाठीच आहे.
केंद्रीय अर्थसंकल्प 2022-23 मधे पशुसंवर्धन आणि दुग्धव्यवसाय क्षेत्रासाठी अनेक प्रमुख वैशिष्ट्यपूर्ण बाबी आहेत. तथापि, 2022-23 साठी पशुधनाच्या क्षेत्रामध्ये 40% पेक्षा जास्त वाढ आणि केंद्रीय क्षेत्रीय योजनांसाठी 48% पेक्षा जास्त वाढीव निधी वाटप हे सर्वात लक्षणीय आहे. हा अर्थसंकल्प पंतप्रधानांच्या नेतृत्वाअंतर्गत सरकारची वचनबद्धता दर्शवतो, असे मंत्रीमहोदय म्हणाले.
दुग्धव्यवसाय आणि पशुधन क्षेत्रातील योजनांसाठी केलेल्या वाढीव निधीवाटपामुळे भारतातील दुग्ध उत्पादक शेतकऱ्यांना लाभदायक ठरेल, असे ते म्हणाले.
डिजिटल बँकिंग, डिजिटल पेमेंट्स आणि फिनटेक नवकल्पना यांना दिलेल्या प्रोत्साहनामुळे पशुपालक शेतकर्यांद्वारे दूध खरेदी तसेच इतर खरेदी याची देयके देणे सुरळीत होऊन अधिक पारदर्शकता येईल, आणि पशुधन क्षेत्रात एक चिरंतन परिणाम घडवेल.
मंत्रिमंडळ
दिल्ली मेट्रो मार्गाच्या दिलशाद गार्डन ते न्यू बस अड्डा गाझियाबाद विस्तारीकरणाला मंत्रिमंडळाची मंजुरी
नवी दिल्ली, 23 जानेवारी 2019
पंतप्रधान नरेंद्र मोदी यांच्या अध्यक्षतेखाली आज केंद्रीय मंत्रिमंडळाने दिल्ली मेट्रो मार्गाच्या दिलशाद गार्डन ते न्यू बस अड्डा गाझियाबाद विस्तारीकरणाला मंजुरी दिली आहे. या विस्तारित मार्गाचे एकूण अंतर 9.41 किमी असेल. विस्तारीकरणाचा एकूण खर्च 1,781.21 कोटी रुपये असून यासाठी 324.87 कोटी रुपये केंद्रीय अर्थसहाय्य द्यायला देखील मंत्रिमंडळाने मंजुरी दिली आहे.
या प्रकल्पाच्या अंमलबजावणीमुळे NCRला आवश्यक अतिरिक्त सार्वजनिक वाहतूक सुविधा उपलब्ध होतील.
दिल्ली मेट्रो रेल्वे महामंडळ लिमिटेडनेही केंद्र सरकार आणि राष्ट्रीय राजधानी क्षेत्र दिल्ली सरकारची विशेष उद्देशासाठी स्थापन कंपनी  या प्रकल्पाची अंमलबजावणी करत आहे.
S.Tupe/S.Kane/D. Rane
(Visitor Counter : 78
सांस्कृतिक मंत्रालय
स्वातंत्र्याचा अमृत महोत्सवाचा भाग म्हणून सांस्कृतिक मंत्रालयाने आंतरराष्ट्रीय मातृभाषा दिन साजरा केला
'भारतातील आदिम आणि स्थानिक भाषा' वरील पुस्तक प्रकाशित
नवी दिल्ली, 21 फेब्रुवारी 2022
स्वातंत्र्याचा अमृत महोत्सवाचा भाग म्हणून नवी दिल्लीतील इंदिरा गांधी नॅशनल सेंटर फॉर द आर्ट्स येथे भारत सरकारच्या संस्कृती मंत्रालयाने इंदिरा गांधी नॅशनल सेंटर फॉर द आर्ट्स  आणि युनेस्को नवी दिल्ली क्लस्टर ऑफिस यांच्या सहकार्याने आज आंतरराष्ट्रीय मातृभाषा दिनानिमित्त दोन दिवसीय कार्यक्रमाचे आयोजन केले होते.
भाषिक आणि सांस्कृतिक विविधतेबद्दल जागरूकता निर्माण करण्यासाठी आणि बहुभाषिकतेला प्रोत्साहन देण्यासाठी दरवर्षी 21 फेब्रुवारी रोजी जगभरात आंतरराष्ट्रीय मातृभाषा दिन साजरा केला जातो. 2022 ची संकल्पना : "बहुभाषिक शिक्षणासाठी तंत्रज्ञानाचा वापर -आव्हाने आणि संधी", असून बहुभाषिक शिक्षणात प्रगती करण्यासाठी आणि दर्जेदार शिक्षणाच्या विकासाला समर्थन देण्यासाठी तंत्रज्ञानाच्या संभाव्य भूमिकेवर भर देण्यात आला आहे.
युनेस्को नवी दिल्ली क्लस्टर कार्यलयचे संचालक एरिक फाल्ट यांनी सांगितले की, जगभरातून दर दोन आठवड्यांनी एक भाषा लुप्त होत असून हा आपल्या सर्वांसाठी एक इशारा आहे. शिक्षण व्यवस्थेत आणि सार्वजनिक क्षेत्रात केवळ काही शेकडा भाषांनाच खऱ्या अर्थाने स्थान देण्यात आले आहे, आज डिजिटल जगात100 हून कमी भाषा वापरल्या जातात, असेही ते म्हणाले. एखाद्या भाषेची हानी भरून न येणारी आहे आणि यातूनच आंतरराष्ट्रीय मातृभाषा दिन साजरा करण्याची कल्पना पुढे आली .
प्रख्यात कवी, गीतकार आणि लेखक प्रसून जोशी प्रमुख पाहुणे म्हणून उपस्थित होते . त्यांनी हलक्याफुलक्या विनोदाने, माहितीपूर्ण अनुभवांनी आणि त्यांच्या स्वतःच्या काही कवितांचे वाचन करून उपस्थितांची दाद मिळवली. कार्यक्रमाला संबोधित करताना ते म्हणाले की, मातृभाषा पुढे नेण्यासाठी युवा पिढीचा सहभाग महत्त्वाचा आहे.
आयजीएनसीएचे डीन प्राध्यापक रमेश ‘सी. गौर यांनी लिहिलेल्या ' भारतातील आदिम आणि स्थानिक भाषा’ यावरील पुस्तकाचे प्रकाशन मान्यवरांच्या हस्ते करण्यात आले.S.Thakur/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
कंपनी व्यवहार मंत्रालय
आयबीबीआयच्या वतीने भारतीय कंपनी कायदा सेवा प्रशिक्षणार्थ्यांसाठी प्रशिक्षण कार्यक्रमाचे आयोजन
नवी दिल्ली, 14 जुलै 2022
इन्सॉल्व्हन्सी अँड बँक्रप्टसी बोर्ड ऑफ इंडिया  अर्थात भारतीय दिवाळखोरी आणि नादारी मंडळाने 11 जुलै ते 13 जुलै 2022 दरम्यान भारतीय कंपनी कायदा सेवा  प्रशिक्षणार्थी अधिकाऱ्यांकरता  तीन दिवसीय प्रशिक्षण कार्यक्रम आयोजित केला होता. आयबीबीआयचे पूर्ण वेळ सदस्य सुधाकर शुक्ला यांनी या प्रशिक्षणाचे उद्घाटन केले आणि यावेळी आयबीबीआयचे दुसरे पूर्ण वेळ सदस्य जयंती प्रसाद हे उपस्थित होते.
या प्रशिक्षण सत्रात 2016 च्या भारतीय दिवाळखोरी संहितेचे मूल्यमापन करण्यात आले आणि दिवाळखोरी संहितेविषयक सेवांच्या व्यावसायिकीकरणाचा व्यापक आढावा आणि नियामकाची भूमिका याचा त्यात समावेश केला होता. त्यात अनेक संकल्पनांचा समावेश असून त्यास संहितेंतर्गत विविध प्रक्रियांशी संबंधित प्रत्यक्ष प्रकरणांचा अभ्यास जसे की कंपनी दिवाळखोरी निराकरण प्रक्रिया, अवसायन प्रक्रिया, स्वयंस्फूर्त अवसायन, जलदगती निवारण प्रक्रिया, वैयक्तिक दिवाळखोरी आणि वैयक्तिक नादारी याबाबत मार्गदर्शनाची जोड देण्यात आली होती. मंडळाच्या तक्रार निवारण आणि शिस्तभंग कारवाईच्या यंत्रणेबाबत प्रशिक्षणार्थींना स्पष्ट करून सांगण्यात आले.
त्यापुढे, सहभागी प्रशिक्षणार्थांना आयबीसी परिसंस्थेचे विविध घटक जसे की निर्णय घेणारा प्राधिकारी, दिवाळखोरीच्या संदर्भात कंपन्यांना मदत करणारे व्यावसायिक, दिवाळखोरी संदर्भात मार्गदर्शन करणाऱ्या व्यावसायिक संस्था, माहिती उपयोगिता संस्था ज्या दिवाळखोर कंपनीची माहिती जमा करून दिवाळखोरी प्रक्रिया कालबद्ध मुदतीत सोडवण्यासाठी मदत करतात, आर्थिक कर्जदार, कार्यचालन करणारे कर्जदार, नोंदणीकृत मूल्यांकन करणारे आणि वित्तीय सेवा पुरवठादार यांच्याबाबत माहिती करून देण्यात आली. याच प्रशिक्षणात नियमनांचा मसुदा तयार करणे आणि त्यांची तपासणी प्रक्रिया, उदयोन्मुख न्यायतत्वशास्त्र, बुडित मालमत्ता तसेच करमाफी देण्यात आलेल्या मालमत्ता यांच्या बाजारपेठेचा दिवाळखोरीवर होणारा परिणाम आणि दिवाळखोरी संहितेचा सामाजिक- आर्थिक परिणाम यांचाही समावेश करण्यात आला होता. दिवाळखोरीच्या संदर्भात आघाडीची क्षेत्रे म्हणजे ग्रुप इन्सॉल्व्हन्सी, क्रॉस बॉर्डर इन्सॉल्व्हन्सी आणि वैयक्तिक दिवाळखोरी याबाबतही या सत्रात प्रशिक्षण देण्यात आले. आयबीबीआयचे पूर्ण वेळ सदस्य सुधाकर शुक्ला यांच्या समारोपाच्या भाषणाने कार्यक्रमाची सांगता झाली.
S.Patil/U.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 133
पंतप्रधान कार्यालय
पंतप्रधानांनी महाराणा प्रताप यांना जयंतीनिमित्त वाहिली आदरांजली
पंतप्रधान नरेंद्र मोदी यांनी महाराणा प्रताप यांना जयंतीनिमित्त आदरांजली वाहिली आहे.
ट्वीट संदेशात पंतप्रधान म्हणाले, महाराणा प्रताप यांनी भारतमातेला आपल्या अतुलनीय शौर्य, धाडस आणि युद्ध कौशल्याने अभिमान वाटावा अशी कामगिरी केली आहे. त्यांचे मातृभूमीप्रती बलिदान आणि समर्पण सदैव स्मरणात राहिल.
उपराष्ट्रपती कार्यालय
एम. एस. स्वामिनाथन यांच्या निधनाबद्दल उपराष्ट्रपतींनी व्यक्त केला शोक
नवी दिल्ली, 28 सप्टेंबर 2023
ख्यातनाम कृषि शास्त्रज्ञ डॉ. एम. एस. स्वामिनाथन यांच्या निधनाबद्दल उपराष्ट्रपती जगदीप धनखड यांनी शोक व्यक्त केला आहे. समाजमाध्यमावरील संदेशातून त्यांनी आपल्या शोकसंवेदना व्यक्त केल्या आहेत.
X वरील पोस्टमध्ये उपराष्ट्रपतीनी लिहिले आहे;
“भारताच्या हरितक्रांतीचे जनक डॉ एम. एस. स्वामिनाथन’जी यांच्या निधनाचे वृत्त अत्यंत दु:खद आहे. भारतीय कृषीक्षेत्रात त्यांनी केलेल्या आमूलाग्र योगदानामुळे देशात अन्नसुरक्षा सुनिश्चित झाली तसेच लक्षावधी शेतकऱ्यांच्या आयुष्यात समृद्धी आणण्यासाठी देखील त्यांचे मोलाचे योगदान होते. त्यांचे कुटुंबिय, मित्र आणि हितचिंतकांना या कठीण प्रसंगाला सामोरे जाण्याचे बळ मिळो, हीच प्रार्थना.”M.Pange/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 33
रस्ते वाहतूक आणि महामार्ग मंत्रालय
11 ते 17 जानेवारी 2023 दरम्यान रस्ते सुरक्षा सप्ताह पाळला जाणार
नवी दिल्ली, 10 जानेवारी 2023
रस्ते वाहतूक आणि महामार्ग मंत्रालयातर्फे, उद्या म्हणजे, 11 जानेवारी पासून 17 जानेवारी 2023 पर्यंत रस्ते सुरक्षा सप्ताह पाळला जाणार आहे. ‘स्वच्छता पखवाडा’  अभियानाअंतर्गत, सुरक्षित रस्त्याविषयी जागृती करण्यासाठी,हा सप्ताह पाळला जाणार आहे. या सप्ताहादरम्यान, देशभरात सर्वसामान्य लोकांमध्ये रस्तेसुरक्षेविषयी जनजागृती करण्यासाठी, विविध कार्यक्रम आयोजित केले जाणार आहेत. तसेच, रस्ते सुरक्षेशी संबंधित भागधारकांना या उपक्रमात सहभागी होण्याची संधी यामुळे मिळणार आहे. यात, अपघातांची कारणे आणि त्यावर उपाययोजना यावर विविध जनजागृती मोहिमा आयोजित केल्या जातील. तसेच, शाळा, महाविद्यालये, वाहनचालक आणि रस्त्यांचा वाहतुकीसाठी वापर करणाऱ्या सर्वांसाठी अनेक उपक्रम राबवले जाणार आहेत.
या सप्ताहात राजधानी दिल्लीत विविध ठिकाणी नुक्कड नाटक  आणि या विषयावर जनतेला सजग करणाऱ्या मोहिमांसह अनेक उपक्रम राबवले जाणार आहेत. त्यासह, शालेय विद्यार्थ्यांसाठी निबंध लेखन आणि पोस्टर मेकिंग स्पर्धा, रस्ते सुरक्षा क्षेत्रात सक्रियपणे काम करणाऱ्या कॉर्पोरेट्स/सार्वजनिक कंपन्या/स्वयंसेवी संस्थांची प्रदर्शने आणि थिएटर पॅव्हेलियन, त्याशिवाय, कृषी संशोधन संस्थेच्या परिसरात वरिष्ठ अधिकाऱ्यांशी संवाद, चर्चाही आयोजित केल्या जातील. त्यासोबतच, रस्त्यांची मालकी असणाऱ्या एनएचएआय, एनएचआयडीसीएल इत्यादी, इत्यादी रस्त्यांच्या मालकी असलेल्या संस्था, देशभरात वाहतूक नियम आणि नियमांचे पालन, पादचाऱ्यांची सुरक्षा, वाहनचालकांसाठी नेत्र तपासणी शिबिरे आणि इतर रस्ते अभियांत्रिकी संबंधित उपक्रमांशी संबंधित विशेष मोहिमेचे आयोजन करतील.
संसद सदस्य, राज्य सरकारे आणि संबंधित भागधारक  यांनीही रस्ता सुरक्षेबद्दल जागरूकता मोहीम, प्रथम प्रतिसाद देणारे प्रशिक्षण, नियम आणि नियमांची कठोर अंमलबजावणी सुनिश्चित करून कार्यक्रमात सक्रियपणे सहभागी होण्याचे तसेच, तळागाळापर्यंत रस्ता सुरक्षेशी संबंधित उपक्रम, कार्यशाळा असे कार्यक्रम सक्रियपणे आयोजित करण्याचे आवाहन रस्ते वाहतूक मंत्रालयाने केले आहे.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 298
भूविज्ञान मंत्रालय
विदर्भ, राजस्थान आणि तमिळनाडूच्या अंतर्गत भागात मंगळवारी उष्णतेची लाट येण्याची दाट शक्यता
नवी दिल्ली 6 एप्रिल 2021
देशातील मध्य प्रदेशाचा पश्चिम भाग, विदर्भ आणि मराठवाड्यात बहुतांश ठिकाणी, मध्य महाराष्ट्र, राजस्थान, उत्तर प्रदेशाचा पूर्व भाग, ओदिशा, छत्तीसगड, सौराष्ट्र आणि कच्छ, मध्य प्रदेशाचा पूर्व भाग येथे काही ठिकाणी 40 अंश सेल्सिअस पेक्षा जास्त कमाल तापमानाची नोंद झाली.
विदर्भातील ब्रह्मपुरी येथे काल देशातील सर्वात जास्त म्हणजे 43.5 अंश सेल्सियस इतक्या तापमानाची नोंद झाली.
येत्या 24 तासांसाठी उष्णतेच्या लाटेचा इशारा
या काळात राजस्थान, विदर्भ आणि तामिळनाडूच्या अंतर्गत भागात तुरळक ठिकाणी उष्णतेची लाट येण्याची दाट शक्यता आहे.
M.Chopade/S.Chitnis/P.Kor